Dolniacky potok

Dolniacky potok je potok na Strednom Považí, na území okresu Púchov. Je to pravostranný prítok Bielej vody, meria 2,1 km a je tokom IV. rádu.

Pramení na severnom okraji Bielych Karpát na severoseverovýchodnom svahu Hladkého vrchu (626,7 m n. m.) v nadmorskej výške cca 510 m n. m. Tečie viac-menej severoseverovýchodným smerom najprv popri osade Brezová na ľavom brehu, potom okrajom obce Záriečie. Tu sa stáča na východ, podteká železničnú trať č.125 a pri obci Mestečko ústi v nadmorskej výške približne 317 m n. m. do Bielej vody.

Potoky na Slovensku
Povodie Váhu
Vodné toky v okrese Púchov